Operaatio Mammoth
Operaation suunnitelma

Saksan tiedustelupalvelu Abwehr otti vuonna 1942 yhteyttä Ramzi Nafiin. Gottfried Johannes Müller johti operaatiota yhdessä Friedrich Wilhelm Hoffmannin kanssa. He tapasivat Ramzi Nafin kahvilassa ja keskustelivat mahdollisuudesta luoda suunnitelma kurdien yhdistämiseksi. Vastineeksi kurdien kapinoista brittejä vastaan, jotka miehittivät parhaillaan Kirkukin öljykenttiä, perustettaisiin itsenäinen Kurdistan saksalaisten avustuksella. Suunnitelman nimi oli ”Unternehmen Brennenden Orient”, ja se koostui kahdesta olemassa olevasta ja uudesta suunnitelmasta, joista toinen koski Irakia ja toinen Irania.lähde?
Adolf Hitler oli laatinut ja henkilökohtaisesti hyväksynyt Irak-suunnitelman. Suunnitelman mukaan Gottfried Müller, Ramzi Nafi ja Abwehrin jäsenet laskeutuisivat Kurdistaniin ja antaisivat kapinakäskyt brittejä vastaan heimoille, jotka ovat läheisiä šeikki Mahmud Barzanjille. Onnistuessaan kapina käyttäisi kurdien rahoittamia tarvikkeita ja aseita sekä Luftwaffen KG 200 -ilmatukea, jota vahvistetaan Saksan totaalisella hyökkäyksellä, jonka piti ulottua sekä Intiaan että Palestiinaan brittien karkottamiseksi Afrikasta ja Etelä-Aasiasta.
== Operaation kulku ==
Ramzi Nafin ja Gottfried Müllerin suunnittelema uusi Kurdistanin lippu nostettiin 15. kesäkuuta 1943 operaation alkamisen kunniaksi salkoon Berliinin Bendlerblockissa Saksan lipun viereen. Lippujen liehumisesta väitetään olleen kuvia, mutta ne ovat ajan myötä kadonneet. Samana päivänä kello 12.40 Focke-Wulf Fw 200 B-1 nousi hyvässä säässä ilmaan Berliinin lähellä olevalta Rangsdorfin lentokentältä. Mukana olivat operaation ryhmät I ja III. Lentokone laskeutui arviolta noin kuuden tunnin lennon jälkeen kello 18.30 Sarabusin lentokentälle, 25 kilometriä Simferopolista pohjoiseen. Luutnantti Messow ja radio-operaattori Johannes Müller jäivät Krimille, kunnes loput pääsisivät lennolle, jonka oli määrä lähteä seuraavana päivänä.lähde?
16. kesäkuuta 1943 klo 18.43. Hauptmann Liemannin lisäksi, viiden hengen miehistö sisälsi apu-lentäjä Leutnant Nebelin, tähystäjä Luutnantti Wagner, sekä radio operaattorin ja lentomekaanikon. Kyydissä oli myös laskuvarjomies Feldwebel Paulus, sekä Gefreiter Grüning ryhmästä “Mammut II”, jonka oli tarkoitus avustaa Paulusta hyppäämisessä, Mukana ‘Mammut I’ ryhmässä oli, Luutnantti Gottfried Müller, Gefreiter Fritz Hoffmann, Georg Konieczny ja Ramzi Nafi. Ryhmällä ‘Mammut I’ oli saksalaiset passit sisältäen heidän sukunimet, Ramzi omisti passin nimellä “Feldwebel Maier", “Saksan tiedustelupalvelun agentti”. jokainen heistä omisti yksinkertaiset Irakilaiset henkilöasiakirjat kurdinkielisillä koodinimillä.lähde?
Lentokone lensi Etelä-Kurdistaniin, ja siellä se lensi pitkään 600–900 metrin korkeudessa Mosulin yllä etsiessään sopivaa laskeutumispaikkaa. Kirjassaan Müller noteeraa lentäjän epäilyttävää käytöstä sanoilla "Onko meidän lentäjä hullu? Mitä hän oikeen tekee? Me pyörimme 300–500 metrin korkeudessa, kello 01.00 aamulla, kirkkaassa kuunvalossa, saksalaisella nelimoottorisella koneella, kirkkaasti valaistun kaupungin yllä!".lähde?
Lentäjä oli sekoittanut Mosulissa sijaitsevan Zabjoen Ranyassa sijaitsevaan Zabjokeen. Britit olivat huomanneet tuntemattoman nelimoottorisen koneen kesäkuun 16. ja 17. pävien välisenä yönä kello 22.45 Tel Kotchekissa, kello 1.30 Ainzalassa. Kello 0.25 kone huomattiin ensimmäisen kerran lentävän Etelä-Mosulissa, ja toisen kerran kello 1.05 kohti pohjoista.